Diari Oficial de la Generalitat Valenciana


Sumari del DOGV 4896, del 02-12-2004 (2004/12640)

ORDRE de 11 de novembre de 2004, de la Conselleria de Benestar Social, per la qual es convoquen beques per a la realització de cursos d'idiomes en països de la Unió Europea Eurocursos 2005.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4896

Data del DOGV
:   02-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12797


Data del document
:   11-11-2004

Organisme emissor
:   Conselleria de Benestar Social

Tipus de document
:   Ordre

Descriptors 

:   * Institut Valencià de la Joventut Generalitat Jove
    * assignació per estudis
    * llengua estrangera
    * Irlanda
    * ajuda pública
    * el Regne Unit
    * suport econòmic
    * França

ORDRE de 11 de novembre de 2004, de la Conselleria de Benestar Social, per la qual es convoquen beques per a la realització de cursos d'idiomes en països de la Unió Europea Eurocursos 2005. [2004/12550]
  
La Generalitat Valenciana, a través de la Conselleria de Benestar Social, considera que cal facilitar als jóvens el coneixement d'idiomes, per a afavorir la seua formació i la inserció sociolaboral, i fomentar la mobilitat dels jóvens, especialment en l'àmbit de la Unió Europea, tot contribuint al perfeccionament de diverses llengües mitjançant la subvenció d'ajudes a l'estada en països d'origen.
  
En aquest marc, i amb l'objecte d'afavorir el desenvolupament integral dels jóvens, i contribuir al seu respecte a la diversitat cultural, i també facilitar-ne la inserció laboral i social, l'Institut Valencià de la Joventut (IVAJ) promou l'aprenentatge d'anglés, a la República d'Irlanda i al Regne Unit de la Gran Bretanya, i de francés, a França.
  
De les beques per a l'estada i realització dels cursos als països esmentats, se'n gaudirà durant l'estiu de 2005, i estan adreçades a alumnes d'ensenyaments mitjans ja iniciats en l'estudi d'idiomes als seus centres escolars.
  
El benefici econòmic de les beques consisteix que l'IVAJ es fa càrrec d'una part del cost dels cursos. Igual que en anteriors convocatòries, per a la gestió dels cursos s'ha optat per la contractació administrativa del servei, a càrrec del Capítol II del pressupost de despeses. Com que es tracta d'un expedient de tramitació anticipada de la despesa, la convocatòria es condiciona a l'existència de crèdit adequat i suficient en el dit capítol per atendre les beques concedides.
  
Per això, i en virtut de les atribucions que em confereix l'article 35 de la Llei 5/1983, de 30 de desembre, del Govern Valencià i d'acord amb el que estableix l'article 47.11 del Decret Legislatiu de 26 de juny de 1991, del Consell, pel qual s'aprova el text refós de la Llei d'Hisenda Pública de la Generalitat Valenciana,
  
ORDENE
  
Primer
  
Convocar les beques per a la realització de cursos d'idiomes en països de la Unió Europea durant l'estiu de 2005 i aprovar les bases que han de regir la dita convocatòria, que s'inclouen com a annex I, i també el model de sol·licitud que figura en l'annex II de la present ordre.
  
Segon
  
L'eficàcia de la present convocatòria queda condicionada a l'existència, en el pressupost de l'Institut Valencià de la Joventut per a l'any 2005, de crèdit adequat i suficient per a atendre les ajudes previstes en la mateixa i que es finançaran a càrrec del capítol II del Pressupost de Despeses de l'IVAJ per al 2005, fins a un màxim d'1.751.000 €.
  
Tercer
  
La Direcció General de l'IVAJ és l'òrgan competent per a la resolució de la present convocatòria.
  
DISPOSICIONS FINALS
  
Primera
  
S'autoritza el director general de l'Institut Valencià de la Joventut perquè, en l'àmbit de les seues competències, adopte les mesures i les instruccions necessàries per al desenvolupament i l'aplicació d'aquesta ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana, d'acord amb el que estableix la Llei 29/1998, de 13 de juliol, Reguladora de la Jurisdicció Contenciosa Administrativa.
  
Potestativament, podrà interposar-se recurs de reposició, davant de la Conselleria de Benestar Social, en el termini d'un mes comptador a partir de l'endemà de la publicació d'aquesta ordre, d'acord amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 11 de novembre de 2004
  
La consellera de Benestar Social,
  
ALICIA DE MIGUEL GARCÍA
  
ANNEX I
  
Bases de la convocatòria
  
Primera. Convocatòria
  
1. Es convoquen les beques següents, amb una durada de quatre setmanes, per a la realització de cursos d'idiomes:
  
Idioma País Beques Període
  
Anglés R. Irlanda Fins a 450 juliol
  
 Fins a 400 agost
  
 Regne Unit Fins a 150 juliol
  
 Fins a 150 agost
  
Francés França Fins a 50 juliol
  
2. El programa oferit consistirà en:
  
2.1. Cursos de quatre setmanes de durada, impartits per professors nadius i titulats, amb 20 classes setmanals, principalment pràctiques.
  
2.2. Realització d'activitats socioculturals i de caràcter esportiu. Activitats que tindran com a finalitat afavorir el coneixement dels costums i les tradicions tant del país com de la regió i facilitar-ne la participació intercultural amb la resta d'estudiants.
  
2.3. Estada en famílies nadiues, en règim de pensió completa.
  
2.4. Assegurança d'accidents i d'assistència sanitària durant el viatge i l'estada.
  
2.5. Desplaçaments des de la Comunitat Valenciana fins al lloc de destinació on es realitze el curs.
  
2.6. Assistència als becaris durant el curs, proporcionada per personal bilingüe.
  
3. En acabar el curs, cada participant en rebrà un certificat de realització.
  
4. El programa no inclou diners de butxaca per a despeses personals ni dret a allotjament en habitacions individuals.
  
5. Posat cas que qualsevol dels cursos previstos no poguera dur-se a terme per causes no imputables als becaris, només tindran dret a la devolució de la quota que hagueren abonat.
  
Segona. Requisits dels sol·licitants
  
1. Podran sol·licitar beques per a la realització de cursos d'idiomes a l'estranger, els jóvens que complisquen els requisits següents:
  
1.1. Ser menors de 20 anys.
  
1.2. Residir a la Comunitat Valenciana.
  
1.3. Estar matriculats, durant el curs acadèmic 2004/2005, en un centre escolar ubicat a la Comunitat Valenciana i realitzar per primera vegada algun dels cursos següents:
  
- Primer o segon de batxillerat
  
- Cicles formatius de grau mitjà
  
1.4. Estar cursant com a assignatura l'idioma o idiomes sol·licitats. Excepcionalment podran admetre's sol·licituds que no complisquen aquest requisit, sempre que s'acredite de forma fefaent la impossibilitat de cursar l'idioma al centre escolar, per causes alienes a la persona sol·licitant.
  
1.5. Haver realitzat qualsevol curs oficial durant l'any acadèmic 2003/2004, i complir els requisits següents:
  
a) Que el curs s'haja realitzat de forma completa, per primera i única vegada. Si per circumstàncies excepcionals, degudament justificades, s'haguera deixat transcórrer algun any acadèmic sense accedir a un nou curs, aquest apartat s'exigirà respecte de l'últim curs realitzat.
  
b) Que les assignatures s'hagen aprovat en la seua totalitat, tret quan s'aplique l'Ordre de 23 d'abril de 1993 de la Conselleria de Cultura, Educació i Ciència sobre Avaluació en l'Educació Secundària Obligatòria, i es puntuarà amb zero punts l'assignatura en què s'haja obtingut la nota d'insuficient.
  
c) Que la nota mitjana obtinguda en l'expedient acadèmic del curs 2003/2004 siga de «bé» o «sis», d'acord amb la conversió numèrica prevista en la base setena de la present ordre.
  
d) Que l'idioma sol·licitat s'haja estudiat durant el curs 2003/2004, i s'hi haja obtingut, com a mínim, la nota de ?notable- o ?set?, d'acord amb la conversió numèrica que preveu la base setena de la present ordre.
  
2. Els sol·licitants hauran de reunir tots els requisits fixats en la data de finalització del termini de presentació de sol·licituds.
  
Tercera. Sol·licituds i documentació
  
1. Cada sol·licitant haurà de presentar, degudament emplenat, un únic imprés de sol·licitud, d'acord amb el model que figura en l'Annex II.
  
2. L'imprés normalitzat de sol·licitud també estarà a disposició dels sol·licitants a les seus de l'IVAJ a Alacant (plaça de Sant Cristòfol, 8, 03572), a Castelló de la Plana (carrer dels Orfebres Santalínea, 2, 12727) i a València (carrer de l'Hospital, 2-baixos, València, 46998), o bé s'hi podrà accedir a través de la pàgina web de l'IVAJ, adreça: www.ivaj.es
  
3. En l'imprés de sol·licitud s'hauran d'indicar les opcions que interessen per ordre de preferència i sempre que es reunisquen els requisits exigits per a cada opció, i es quedarà exclòs d'aquelles que no s'assenyalen.
  
4. Junt amb la sol·licitud, s'hauran d'aportar els documents que s'indiquen a continuació:
  
4.1. Identificació i residència:
  
a) DNI, en el cas d'espanyols.
  
b) Document d'identitat o passaport nacional vàlid en vigor, en el cas de
  
nacionals dels estats membres de la Unió Europea o d'altres estats que formen part de l'Acord sobre l'Espai Econòmic Europeu inclosos en els supòsits que preveu l'article 6.1 del Reial Decret 178/2003, de 14 de febrer.
  
c) Targeta de residència a Espanya, en els altres casos.
  
4.2. Certificat acreditatiu d'estar matriculat en el curs acadèmic 2004/2005 en algun dels cursos indicats en la base segona, punt 1.3, en què s'especifique l'idioma o idiomes que es cursen. El certificat serà expedit per la secretaria del centre escolar.
  
4.3. Certificat de les notes obtingudes en el curs acadèmic 2003/2004, expedit per la secretaria del centre en què s'hagueren cursat els dits estudis.
  
4.4. Autorització expressa ?que figura en l'apartat D del formulari de sol·licitud- de tots els membres de la família, perquè l'IVAJ en sol·licite d'ofici a l'Agència Estatal de l'administració Tributària la informació fiscal corresponent a l'exercici 2003.
  
4.5. DNI o targeta de residència a Espanya (NIE) dels membres de la família que signen l'autorització que s'indica en l'apartat anterior. S'hi adjuntarà el Número d'identificació fiscal (NIF) quan el DNI no incloga la lletra. En el cas de menors de 14 anys que no disposen de DNI, s'aportarà fotocòpia confrontada del Llibre de Família.
  
5. Tota la documentació sol·licitada en l'apartat anterior que no siga original, haurà de ser confrontada. En cas contrari es considerarà no presentada, després del previ requeriment d'esmena, de conformitat amb el que estableix la base cinquena de la present ordre.
  
6. A l'efecte de l'autorització que s'indica en el punt 4.4, es consideren membres de la família el pare i la mare, el/la tutor/a o persona encarregada de la guarda i la protecció del menor, els germans fadrins, menors de vint-i-cinc anys i que convisquen al domicili familiar a 31 de desembre de 2003 o els de més edat, quan es tracte de persones amb discapacitat física, psíquica o sensorial, i també els ascendents dels pares que en justifiquen la residència al mateix domicili que els anteriors amb el certificat municipal corresponent.
  
6.1 En el cas de sol·licitants que constituïsquen unitats familiars independents, també es consideren membres computables el cònjuge o, si escau, la persona a qui s'estiga unit per una relació anàloga, i també els fills si n'hi havia.
  
6.2 En el cas de divorci, separació legal o de fet dels pares no es considerarà membre computable aquell que no convisca amb el sol·licitant de la beca, sense perjuí que en la renda familiar s'incloga la seua contribució econòmica.
  
6.3 No obstant això, tindrà la consideració de membre computable, si escau, el nou cònjuge o persona unida per una relació anàloga les rendes i el patrimoni del qual s'incloga dins del còmput de la renda i del patrimoni familiars.
  
En ambdós supòsits s'haurà de presentar certificat municipal acreditatiu de la convivència o no al domicili familiar.
  
7. Posat cas que la sol·licitud de beca siga formulada per persones que formen part de famílies de les quals l'administració Tributàries no dispose de dades o que els ingressos a acreditar procedisquen d'un país estranger, serà el mateix sol·licitant qui haja d'aportar informació fefaent sobre la situació econòmica de renda o de patrimoni de la seua família i, en el cas contrari, se li denegarà la beca.
  
Així mateix, si hi haguera dificultats tècniques que impediren o dificultaren la cessió de les dades per part de l'administració Tributària, podrà demanar-se al sol·licitant de la beca la presentació del certificat resum de la declaració anual de l'IRPF o el certificat d'imputacions, si escau, dels membres computables de la seua família.
  
8. Els menors emancipats o els majors d'edat que al·leguen vida independent respecte dels pares o tutors hauran d'acreditar fefaentment tal circumstància a 31 de desembre de 2003, i també els mitjans econòmics amb què comptaven en la dita data.
  
Quarta. Presentació de sol·licituds
  
1. El termini de presentació de sol·licituds començarà l'endemà de la publicació de la present ordre en el Diari Oficial de la Generalitat Valenciana i acabarà el 27 de gener de 2005. La presentació d'una sol·licitud fora de termini determinarà la seua no-admissió.
  
2. Les sol·licituds, adreçades a l'Institut Valencià de la Joventut, podran presentar-se al Registre General de l'IVAJ a València (carrer de l'Hospital, 11, València, 46341), als registres de les unitats territorials de l'IVAJ a Alacant (plaça de Sant Cristòfol, 8, 03549) i a Castelló (carrer dels Orfebres Santalínea, 2, 12858), i en els llocs que preveu l'article 38.4 de la Llei 30/92 de 26 de novembre de Règim Jurídic de les Administracions Públiques i del Procediment Administratiu Comú.
  
3. En cas d'enviament per correu certificat, la presentació de la documentació a l'oficina de correus corresponent s'haurà de fer d'acord amb el que disposa l'article 31 del Reial Decret 1829/1999, de 3 de desembre, en sobre obert, a fi que l'exemplar destinat a l'IVAJ siga datat i segellat abans de ser certificat. Posat cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada al Registre de l'Institut Valencià de la Joventut.
  
Cinquena. Esmenes
  
1. La instrucció del procediment correspondrà al Servei de Participació, Activitats i Productes de l'Institut Valencià de la Joventut, el qual, en qualsevol moment, podrà demanar al sol·licitant l'aportació addicional de tots els documents o dades aclaridores es consideren necessaris per a l'examen de la sol·licitud presentada.
  
2. Quan les sol·licituds presentades, dins del termini de la convocatòria, no reunisquen els requisits exigits o no aporten tota la documentació relacionada en la base tercera, es requerirà les persones interessades perquè, de conformitat amb l'article 71 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en el termini de deu dies esmenen i presenten els documents sol·licitats; en cas contrari, es considerarà que han desistit de la seua sol·licitud, després de la prèvia resolució, que s'haurà de dictar en els termes que preveu l'article 42 de l'esmentada Llei.
  
3. Els documents sol·licitats ?originals o còpies degudament confrontades- es presentaran al Registre General de l'IVAJ a València (carrer de l'Hospital, 11, 46845), als registres de les unitats territorials de l'IVAJ a Alacant (plaça de Sant Cristòfol, 8, 03201) i a Castelló (carrer dels Orfebres Santalínea, 2, 12321), i en tots els llocs que preveu l'article 38.4 de la Llei 30/92 de 26 de novembre de Règim Jurídic de les Administracions Públiques i del Procediment Administratiu Comú.
  
4. En cas d'enviament per correu certificat, la presentació de la documentació a l'oficina de correus corresponent es farà d'acord amb el que disposa l'article 31 del Reial Decret 1.829/1999, de 3 de desembre, en sobre obert, a fi que l'exemplar destinat a l'IVAJ siga datat i segellat abans de ser certificat. Posat cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada al Registre de l'Institut Valencià de la Joventut.
  
Sisena. Exclusions i incompatibilitats
  
1. Quedaran desestimades les sol·licituds d'aquelles persones que no complisquen algun o alguns dels requisits inclosos en la base segona.
  
2. No podran accedir a aquestes beques les persones que hagen gaudit d'alguna beca d'idiomes a l'estranger concedida per la Generalitat Valenciana o per altres administracions públiques. Ni tampoc aquelles persones que n'hagen obtingut una en anys anteriors però no hagen arribat a gaudir-ne per incompliment de les obligacions establides en les bases de les distintes convocatòries, tret que hi hagen renunciat en temps i forma.
  
3. En el cas d'obtindre, durant l'any 2005, una altra beca de semblants característiques a les oferides en la present convocatòria, no se'n podrà gaudir conjuntament amb cap altra. A l'efecte, l'Institut Valencià de la Joventut es reserva la facultat de contrastar les dades aportades per cada sol·licitant amb les que posseïsquen les administracions públiques.
  
4. En el cas que es detectara, en qualsevol moment del procediment, falsedat en les dades de la persona sol·licitant o en la documentació aportada, es procedirà a la revocació de la beca. Si ja se n'ha gaudit, es reclamarà l'import de la beca concedida i s'iniciaran les accions que es consideren oportunes.
  
Setena. Valoració i puntuació de les sol·licituds
  
1. La puntuació de les sol·licituds s'obtindrà atenent els criteris de valoració de l'expedient acadèmic i de la situació socioeconòmica; a cada criteri li correspondrà un 50% i la puntuació màxima possible serà de 40 punts.
  
2. La valoració acadèmica s'obtindrà mitjançant la suma dels punts corresponents
  
a) a la nota mitjana aritmètica del curs anterior i
  
b) a la nota final de cada idioma o idiomes a què s'opte.
  
3. La conversió a escala numèrica de les notes es farà aplicant, a les qualificacions expressades, les puntuacions següents:
  
Insuficient: 0 punts
  
Suficient o apte: 5 punts
  
Bé: 6 punts
  
Notable: 8 punts
  
Excel·lent: 10 punts
  
Quan les qualificacions s'expressen de manera quantitativa, la conversió numèrica es farà d'acord amb les equivalències següents:
  
0 - 4,9: 0 punts
  
5 - 5,9: 5 punts
  
6 - 6,9: 6 punts
  
7 - 8,9: 8 punts
  
9 - 10: 10 punts
  
4.1. La valoració econòmica a l'efecte de la beca s'obtindrà per agregació de les rendes de l'exercici 2003 de cada un dels membres computables de la família que obtinga ingressos de qualsevol naturalesa, calculats tal com s'indica en el paràgraf següent i de conformitat amb la normativa reguladora de l'impost sobre la renda de les persones Físiques i la resta de normativa vigent en matèria tributària. En tot cas, s'exclouran els saldos negatius de guanys i de pèrdues patrimonials corresponents a exercicis anteriors.
  
4.2. Per a la determinació de la renda dels membres computables que hagen presentat declaració o sol·licitud de devolució per l'impost sobre la renda de les persones físiques, es sumarà la part general a la part especial de la renda del període impositiu; suma de la qual es restarà la reducció per rendiments del treball i per discapacitat de treballadors actius, que preveu l'article 46 bis de la Llei 40/1998, en la redacció donada per la Llei 46/2002.
  
4.3. Per a la determinació de la renda dels membres computables que obtinguen ingressos propis i no hagueren presentat declaració, per no estar obligats a això, ni hagueren sol·licitat devolució, es sumaran els ingressos íntegres obtinguts, minorats en la quantia corresponent a les despeses deduïbles del treball personal i en la quantia corresponent a la reducció per rendiments del treball (3.500 €) i per discapacitat de treballadors actius.
  
5. La puntuació s'obtindrà de dividir la renda familiar entre tots els membres de la família. D'acord amb la quantitat obtinguda a partir de la dita divisió, s'atorgarà la puntuació següent:
  
Fins a 13.200 € 1 punt
  
« 12.600 € 2 punts
  
« 12.000 € 3 punts
  
« 11.400 € 4 punts
  
« 10.800 € 5 punts
  
« 10.200 € 6 punts
  
« 9.600 € 7 punts
  
« 9.000 € 8 punts
  
« 8.400 € 9 punts
  
« 7.800 € 10 punts
  
« 7.200 € 11 punts
  
« 6.600 € 12 punts
  
« 6.000 € 13 punts
  
« 5.400 € 14 punts
  
« 4.800 € 15 punts
  
« 4.200 € 16 punts
  
« 3.600 € 17 punts
  
« 3.000 € 18 punts
  
« 2.400 € 19 punts
  
« 1.800 € 20 punts
  
6. La situació a valorar per a comptabilitzar la puntuació econòmica és la de l'exercici 2003, per la qual cosa no es tindrà en compte qualsevol variació produïda després del 31 de desembre de 2003.
  
7. Si es produeixen empats, s'adjudicaran les beques d'acord amb els criteris següents:
  
1. La major nota en l'idioma sol·licitat.
  
2. La major nota acadèmica global.
  
3. Ordre alfabètic dels cognoms. La lletra d'inici des de la qual es comptarà per al desempat serà la que establisca la Resolució de la Conselleria de Justícia i Administracions Públiques, per la qual es determina la lletra per a fixar l'ordre d'intervenció dels aspirants a les proves selectives que es celebren durant l'any 2005 o, si no n'hi ha, la corresponent a l'any 2004.
  
Huitena. Comissió avaluadora
  
1. El director general de l'IVAJ nomenarà una Comissió Avaluadora per a l'estudi i la valoració de les sol·licituds presentades, que estarà integrada per cinc persones al servei de la Generalitat Valenciana, adscrites a l'IVAJ, entre les quals es designarà un/a president/a i un/a secretari/ària.
  
2. El règim jurídic que regularà la Comissió Avaluadora serà el que preveu per als òrgans col·legiats la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i el Decret 108/1992, de 6 de juliol, del Govern Valencià.
  
3. La resolució per la qual es determine la composició nominal de la Comissió Avaluadora es publicarà en el Diari Oficial de la Generalitat Valenciana.
  
4. La Comissió Avaluadora actuarà d'acord amb els criteris de valoració i de puntuació que preveuen les bases d'aquesta convocatòria.
  
Novena. Adjudicació i publicació
  
1. Les beques s'adjudicaran per ordre de puntuació, obtinguda de conformitat amb la base setena. Els sol·licitants que, a pesar de reunir tots els requisits, no hagueren obtingut beca, quedaran en llista d'espera en cada una de les opcions sol·licitades.
  
Les places que pogueren quedar vacants per renúncies o per baixes s'oferiran, per rigorós ordre, als integrants de les llistes d'espera.
  
2. El termini màxim per a la resolució de la convocatòria i corresponent notificació serà de quatre mesos, comptadors a partir de l'endemà del dia en què finalitze el termini de presentació de sol·licituds. Si transcorregut tal termini no s'hi haguera dictat resolució expressa, les sol·licituds presentades podran considerar-se desestimades, de conformitat amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana. Tot això sense perjuí de l'obligació de resoldre i notificar establida en l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. L'adjudicació de les beques es realitzarà per resolució del director general de l'IVAJ, que es publicarà en el DOGV als efectes que preveuen els articles 59.5 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Desena. Obligacions dels beneficiaris
  
1. Les persones que resulten adjudicatàries d'alguna de les beques estaran obligades a:
  
a) Abonar la quantitat de 300 € en concepte de quota. En la resolució del director general de l'IVAJ per la qual s'adjudiquen les beques s'establirà el procediment i el termini de pagament.
  
b) Realitzar l'activitat que ha motivat la concessió de la beca durant tot el seu període de durada.
  
c) Complir les lleis del país de destinació, i també les normes de l'organització al centre d'estudis, els horaris, l'assistència a classe i qualsevol norma relacionada amb la disciplina.
  
d) Complir les obligacions específiques de la present convocatòria i totes les que estiguen previstes per al règim de subvencions i ajudes públiques que siguen aplicables a la present ordre, de conformitat amb el que disposa el text refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991, del Consell de la Generalitat Valenciana, i la resta de legislació concordant i d'aplicació.
  
2. L'incompliment de l'obligació indicada en l'apartat 1.a), en el termini que s'establisca en la resolució d'adjudicació, implicarà la renúncia a la beca adjudicada.
  
3. La no presentació al lloc d'eixida del viatge sense causa justificada serà considerada incompliment de les obligacions que estableix la present ordre.
  
4. Per incompliment de les obligacions indicades en l'apartat 1.c) i depenent de la gravetat del fet, els beneficiaris podran ser expulsats del programa. En aquest cas, l'IVAJ no se'n farà responsable del viatge de tornada ni li reembossarà cap quantitat per la part del programa no realitzat.
  
5. La interrupció de l'activitat per part del becari per causes justificades, però no cobertes per la pòlissa d'assegurança, suposarà que es farà càrrec personalment de les despeses que es pogueren ocasionar, com ara les de transport per tornada anticipada.
  
6. L'IVAJ no es farà responsable de les pernoctacions fora del lloc de residència durant el curs, de les eixides ni de les diverses activitats que les persones becades pogueren dur a terme per iniciativa pròpia o induïdes per una persona no autoritzada. Els danys que, en desplegament d'actuacions particulars, es pogueren causar a tercers, hauran de ser assumits pels propis becaris o, en el cas de jóvens menors d'edat, pels seus representants legals.
  
7. L'incompliment de les obligacions indicades en el punt primer podrà donar lloc a l'exigència de les responsabilitats que corresponguen, d'acord amb la legislació vigent i d'una manera especial amb el que disposa el Títol VI del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana.
  
Onzena. Modificacions de període, renúncies i devolucions
  
1. No s'admetran modificacions de període de gaudi, permutes, ni qualsevol altra variació de la beca adjudicada, excepte per als supòsits específicament regulats en aquesta ordre.
  
2. L'IVAJ podrà, a sol·licitud de la persona interessada i per motius de força major, accident o malaltia greu degudament justificats, canviar el període adjudicat posat cas que hi haguera plaça vacant en el mes, en l'idioma i al país sol·licitat.
  
3. Igualment, i sempre per causes justificades, podrà autoritzar-se la incorporació o tornada del curs en dates diferents de les generals, sempre que no supose més de cinc dies de pèrdua d'activitats. Les despeses que originen tals variacions seran a càrrec del becari.
  
4. En cas de renúncia, voluntària o per força major, d'un becari durant la primera setmana d'estada en el país de destinació, l'IVAJ podrà substituir la vacant deixada amb la persona que estiga en primer lloc en la llista d'espera de la corresponent destinació i idioma. L'estudiant haurà de fer-se càrrec per si mateix de la reserva, la gestió i el pagament del viatge d'anada al país de destinació, però estarà exempt del pagament de la quota.
  
5. Procedirà la devolució de la quota abonada pel becari sempre que renuncie a la beca mitjançant un escrit adreçat a l'IVAJ, presentat almenys 15 dies abans de la data d'eixida, i siga possible substituir-lo. Per als supòsits en què es produïsca per causa de força major, malaltia greu sobrevinguda del becari o familiar fins al segon grau de consanguinitat degudament justificat, passat el termini de 15 dies, es reintegrarà el 50% de la quota.
  
6. En cas de renúncia una vegada iniciat el curs, no procedirà la devolució de la quota i el beneficiari haurà de fer-se càrrec de la gestió i de les despeses del viatge de tornada al seu domicili des del país de destinació.
  
Dotzena. Acceptació de les bases